हाई कोर्ट में येदियुरप्पा करेंगे जमानत की अपील  
भ्रष्टाचार के आरोपों से घिरे येदियुरप्पा के वकील सोमवार को कर्नाटक हाईकोर्ट में उनकी जमानत के लिए अपील कर सकते हैं।
भ्रष्टाचार के आरोपों से घिरे कर्नाटक के पूर्व मुख्यमंत्री बीएस येदियुरप्पा के वकील सोमवार को कर्नाटक हाईकोर्ट में उनकी जमानत के लिए अपील कर सकते हैं लेकिन इस मामले कि सुनवाई हो पाना मुश्किल है। येदियुरप्पा को शनिवार को ही सात दिन के लिए न्यायिक हिरासत में भेजा गया था। गिरफ्तारी के बाद येदियुरप्पा की तबीयत खराब होने की वजह से उन्हें अस्पताल में भर्ती कराया गया है। कर्नाटक के मुख्यमंत्री सदानंद गौड़ा रविवार को उनसे मिलने अस्पताल गए थे। येदियुरप्पा पर बैंगलोर एयरपोर्ट के पास जमीन की खरीद-फरोख्त में घोटाले का आरोप है। घोटाले के चलते ही उन्हें मुख्यमंत्री की कुर्सी छोड़नी पड़ी थी।